શ્રી ધ્રૃવ ભટ્ટ દ્વારા લખાયેલા દ્રૌપદી વિશેના પુસ્તક “અગ્નિકન્યા”ના એક પ્રકરણમાં જ્યાં દ્યુતક્રીડા હાર્યા પછી પાંડવોનો વનમાં પ્રથમ દિવસ પૂરો થાય છે ત્યારે વહેલી સવારે નદીકિનારે શોકગ્રસ્ત બેઠેલી દ્રૌપદીને મળવા આવેલા કૃષ્ણ કહે છે, “પરીણામ ગમે તે આવે, હું માત્ર કાર્યનો અધિકારી છું. કોઈ કર્મ સાથે હું મારી જાતને સાંકળતો નથી, બધા બંધનોથી દૂર રહીને હું કર્મ કરું છું. અહીં કાંઈ શાશ્વત નથી, મારા જતાં બધુંય ધોવાઈ જશે, મારા જ નામે માનવી અજ્ઞાન – અધર્મ – છેતરપિંડી બધું નવેસરથી સર્જાશે. પણ એ ખબર હોવા છતાં હું કર્મ કરવાનું છોડવાનો નથી.”